Am grundlegende Begriff vo dr Freihäit cha mä e hufe Aspäkt underschäide und separat behandle. Öb und wie mä züschen e underschäidet, stellt für die filosoofischi und politischi Debatte vilmol e Brobleem daar oder e Strategii, wo bewusst iigsetzt wird. D Freihäit, sich für oder gegen e Handlig chönne entschäide, und wie si dur Reegle und dur Entschäidige, Aasprüch, Inträsse oder Handlige vo andere beschränggt si, isch äng mit dr Froog vo dr Legitimidäät vom äigene Handle und vom Beschränke vom fremde Handle verbunde.